Harkivi teletorn
Harkivi teletorn (ukraina keeles Харківська телевежа) oli 240,7 meetri kõrgune terasstruktuur, mis asus Ukraina suuruselt teises linnas Harkivis. Torn ehitati 1981. aastal, mil Ukraina NSV kuulus Nõukogude Liitu. Sealt anti eetrisse raadio- ja telesaateid ning see ei ole avalik külastusobjekt. 6. märtsil 2022 tabas teletorni Vene vägede rakett, mille tõttu katkes nii tele- kui ka raadioühendus. Harkivi linnapea sõnul purunes tornis vaid üks kaabel ning pärast pommitamist ühendus taastati. 22. aprillil 2024 hävis Vene rünnakus ülemine osa teletornist. Võimude teatel alustatakse teletorni taastamist alles pärast vaenutegevuse lõppu. Pildid Torni püsima jäänud osa Torni rusud